नई दिल्ली। चैंपियंस ट्रॉफी के अहम मुकाबले में भारतीय हॉकी टीम ने बेहतरीन प्रदर्शन करते हुए अपने चिर प्रतिद्वंद्वी पाकिस्तान को एकतरफा मुकाबले में 4-0 से करारी मात दी। भारत की और से रमनदीप सिंह ने 25वें, दिलप्रीत सिंह ने 54वें, मंदीप सिंह ने 57वें और ललित उपाध्याय ने 59वें मिनट में गोल किए। बता दें कि भारतीय टीम के कोच हरेंद्र सिह के मार्गदर्शन में भारत की यह पहली जीत है। वर्ल्ड रैंकिंग में छठे नंबर की भारतीय टीम को इस अहम मुकाबले में 16 वें मिनट में भी पेनल्टी कॉर्नर मिला। लेकिन मनप्रीत सिंह यहां चूक गए और पाकिस्तान के खतरे को टाल दिया। 18वें मिनट में 17 साल के दिलप्रीत के शानदार पास पर रमनदीन गेंद को गोल में नहीं भेज सके और भारत ने गोल करने का एक और मौका खो दिया।